Zagreb, 19. lipnja 2020.g.

**Z A P I S N I K**

sa **89. sjednice** Povjerenstva za odlučivanje o sukobu interesa održane dana 19. lipnja 2020. godine u prostorijama Povjerenstva za odlučivanje o sukobu interesa, s početkom u 10,00 sati.

**PRISUTNI:** Nataša Novaković,Tončica Božić, Tatijana Vučetić, Aleksandra Jozić-Ileković i Davorin Ivanjek.

**Iz Ureda Povjerenstva:** Majda Uzelac.

Predsjedava: predsjednica Povjerenstva za odlučivanje o sukobu interesa.

Predsjednica Povjerenstva otvara sjednicu i predlaže usvajanje zapisnika sa 88. sjednice te poziva članove da se izjasne o tome da li prihvaćaju zapisnik. Utvrđuje se da članovi Povjerenstva jednoglasno prihvaćaju zapisnik.

Predsjednica poziva članove da se izjasne o tome da li prihvaćaju predloženi dnevni red s time da se na današnjoj sjednici ne raspravlja o 2., 4. i 11. toč. dnevnog reda s obzirom da se dužnosnici pod navedenim točkama nalaze na izbornim listama.

Članica Povjerenstva Aleksandra Jozić-Ileković predlaže da se na današnjoj sjednici ne raspravlja o toč. 3. dnevnog reda s obzirom da predmet nije spreman za raspravljanje jer je potrebno utvrditi dodatne činjenice.

Utvrđuje se da članovi Povjerenstva jednoglasno prihvaćaju ovakav prijedlog dnevnog reda.

**Prelazi se na raspravljanje o 1. točci dnevnog reda.**

**Utvrđuje se da je sjednici pristupio dužnosnik i opunomoćenik dužnosnika.**

**Opunomoćenik dužnosnik prilaže punomoć u spis predmeta.**

Članica Povjerenstva Aleksandra Jozić-Ileković kao izvjestiteljica u predmetu **P-152/17, dužnosnik MARIO MUSA, predsjednik Uprave trgovačkog društva Hrvatska lutrija d.o.o.,** iznosi predmet i navodi da je protiv dužnosnika pokrenut postupak zbog moguće povrede članka 8. i 9. ZSSI-a koja proizlazi iz nesklada između imovine prijavljene u Izvješćima o imovinskom stanju i imovine utvrđene na temelju podataka pribavljenih od nadležnih tijela i to u dijelu Izvješća koji se odnosi na podatke o nekretninama.

Povjerenstvo je temeljem članka 42. stavka 4. ZSSI-a, a imajući u vidu težinu povrede u konkretnom slučaju odnosno činjenicu da je dužnosnik podnio Izvješća o imovinskom stanju u dobroj vjeri pokušavajući transparentno prikazati imovinu kao i da isti namjerava otkloniti posljedice svojeg postupanja naložilo dužnosniku određeno postupanje kojim može otkloniti uzroke postojanja moguće povrede odnosno otkloniti posljedice koje su već nastale kao i otkloniti nastanak daljnjih povreda ubuduće.

U tom smislu Povjerenstvo je dužnosniku naložilo da u roku od 15 dana od dana primitka Odluke o pokretanju postupka podnose Povjerenstvu Izvješće o imovinskom stanju sa svrhom „Ispravak izvješća“ u kojem će brisati podatak da je vlasnik predmetne nekretninu u Zagrebu na adresi, ……………… a u rubrici „Napomena“ može navesti da sukladno dogovoru s roditeljima prebiva u stanu u okviru kuće u vlasništvu njegovih roditelja.

Dužnosnik je odmah po zaprimanju Odluke o pokretanju postupka 5. lipnja 2020. ispravio obrazac Izvješća o imovinskom stanju na način da je izbrisao podatak da je vlasnik predmetne nekretnine u Zagrebu te je, sukladno uputi Povjerenstva u napomenama naveo da je korisnik predmetne nekretnine.

Otvara se rasprava.

Predsjednica Povjerenstva daje riječ dužnosniku i opunomoćeniku dužnosnika te opunomoćenik navodi da je Povjerenstvo odlukom od 30. listopada 2019.g. utvrdilo da je dužnosnik svojim navodima u odnosu na nekretninu u Primoštenu opravdao utvrđeni nesklad na način da je obrazložio da je kuća nadograđena čime je povećana njezina vrijednost na tržištu, a u odnosu na drugu nekretninu naveo je da je dužnosnik vanknjižni vlasnik usmenim dogovorom s roditeljima i cijelom obitelji, te plaća režije i živi tamo pa je držao da to treba prijaviti. Kada je dobio odluku od 30. listopada 2019.g. postupio je po nalogu Povjerenstva te je tu nekretninu izdvojio iz izvješća uz napomenu da je neformalni vlasnik nekretnine.

Izvjestiteljica predlaže da se donese odluka kojom se utvrđuje da je dužnosnik povrijedio odredbu čl. 27. ZSSI-a u svezi sa čl. 8. i 9. ZSSI-a te da mu se za utvrđenu povredu izrekne sankcija u iznosu od 2. 000 kn plativa u 4 obroka.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Utvrđuje se da su dužnosnik i opunomoćenik dužnosnika napustili sjednicu.**

**Prelazi se na raspravljanje o 2. točci dnevnog reda.**

Članica Povjerenstva Tončica Božić kao izvjestiteljica u predmetu **P-19/20, dužnosnik BORIS ABRAMOVIĆ, direktor trgovačkog društva Hrvatski operator tržišta energije d.o.o. i dužnosnik DOMAGOJ VALIDŽIĆ, pomoćnik ministra zaštite okoliša i energetike,** iznosi predmet i navodi da je protiv dužnosnika podnesena prijava zbog teškog kriminala i stjecanja nepripadajuće imovinske koristi direktora Borisa Abramovića. Prijavitelj navodi da postoje opravdane indicije da nadležno ministarstvo i agencija namjerno sprječavaju inspekcijski nadzor u HROTE-u. Nadalje navodi da je direktor Boris Abramović Domagoju Validžiću trajno posudio odnosno darovao raznu informatičku opremu i druge poklone. Također se upućuje na istinitost optužbi za namjerno falsificiranje financijskih pokazatelja prilikom traženje korekcije naknade za organiziranje tržišta plina i falsificiranje putnih naloga.

Izvjestiteljica predlaže da se donese odlukao nepokretanju postupka s obzirom da navodi iz zaprimljene prijave ne upućuju na moguću povredu odredbi ZSSI-a počinjenu od strane navedenih dužnosnika.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Predsjednica Povjerenstva kao izvjestiteljica u predmetu **P-328/19, dužnosnica NATAŠA MIKUŠ ŽIGMAN, državna tajnica u Ministarstvu gospodarstva, poduzetništva i obrta**, iznosi predmet i navodi da je protiv dužnosnice podnesena prijava u kojoj seu bitnome navodi da dužnosnica obnaša funkciju predsjednice Upravnog vijeća Hrvatskog zavoda za norme te da navedeni podatak, kao ni podatak o naknadi koju joj Hrvatski zavod za norme isplaćuje, nije navela u podnesenom izvješću o imovinskom stanju dužnosnika.

U postupku je pribavljena sva relevantna dokumentacija

Izvjestiteljica predlaže da se donese odlukao nepokretanju postupka s obzirom da iz prikupljenih podataka i dokumentacije ne proizlazi da je postupanjem dužnosnice došlo do moguće povrede odredbi ZSSI-a..

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Predsjednica Povjerenstva kao izvjestiteljica u predmetu **P-81/20, dužnosnik VLADO BAGARIĆ, direktor trgovačkog društva Hrvatska kontrola zračne plovidbe d.o.o.,** iznosi predmet i navodi da je protiv dužnosnika podnesena prijava u kojoj se u bitnome navodi da je dužnosnik kao direktor trgovačkog društva Hrvatska kontrola zračne plovidbe d.o.o., u dogovoru s direktorom Hrvatske agencije za civilno zrakoplovstvo, direktoru i zaposlenicima navedene agencije omogućio besplatno korištenje parkinga, kako službenih tako i privatnih vozila, prilikom korištenja usluga Zračne luke Franjo Tuđman u Zagrebu. U prijavi se nadalje navodi da je Hrvatska agencija za civilno zrakoplovstvo nadzorno tijelo u odnosu na trgovačko društvo Hrvatska kontrola zračne plovidbe d.o.o. u dijelu operativne i ekonomske sposobnosti pružanja usluga u zračnoj plovidbi te stoga omogućavanje besplatnog parkiranja predstavlja sukob interesa. Podnositelj prijave također ukazuje da Poreznoj upravi nije plaćen porez po minimalno prihvatljivoj poreznoj osnovi za eventualno besplatni alotman zakupa koje bi jedno tijelo odobrilo drugome kroz poslovnu suradnju.

U postupku je pribavljena sva relevantna dokumentacija.

Izvjestiteljica predlaže da se donese odluka o nepokretanju postupka s obzirom da iz prikupljenih podataka i dokumentacije ne proizlazi da je postupanjem dužnosnika došlo do moguće povrede odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Član Povjerenstva Davorin Ivanjek kao izvjestitelj u predmetu **P-149/19, dužnosnik BRANKO DUKIĆ, gradonačelnik Grada Zadra,** iznosi predmet i navodi da jeneposrednim uvidom u Informatički sustav Porezne uprave utvrđeno kako je dužnosnik nakon stupanja na dužnost gradonačelnika ostvario primitke od Opće bolnice Zadar. Usporedbom podataka iz izvješća o imovinskom stanju dužnosnika i podataka prikupljenih od nadležnih tijela u Republici Hrvatskoj utvrđen je nesklad između prijavljenih i prikupljenih podataka u pogledu ostalih prihoda dužnosnika.

Dužnosniku je upućen zaključak da se očituje o utvrđenom neskladu na koji se dužnosnik očitovao, međutim, nesklad nije opravdao.

Izvjestitelj predlaže da se donese odluka o pokretanju postupka zbog kršenja odredbi iz članka 8. i 9. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5 točci dnevnog reda dovršeno.

**Prelazi se na raspravljanje o 6. točci dnevnog reda.**

Predsjednica Povjerenstva kao izvjestiteljica u predmetu **P-353/19, dužnosnik SANJIN RUKAVINA, gradonačelnik Grada Senja,** iznosi predmet i navodi da je protiv dužnosnika podnesena prijava u kojoj se u bitnome navodi da je HDZ na općinskoj i županijskoj razini u koaliciji sa Hrvatskom bunjevačkom strankom te je u rujnu 2019.g. izvršeno asfaltiranje prilaznih puteva i dvorišta u selu Veljun Primorski članovima Hrvatske bunjevačke stranke …………………………………… na teret proračuna Grada Senja, a što je odobrio dužnosnik Sanjin Rukavina kao gradonačelnik navedene jedinice lokalne samouprave. U prijavi se još navodi da je asfaltiranje izvršilo trgovačko društvo u vlasništvu Marka Prpića, člana Županijske skupštine Ličko-senjske županije.

U postupku je pribavljena sva relevantna dokumentacija

Izvjestiteljica predlaže da se donese odluka o nepokretanju postupka s obzirom da iz prikupljenih podataka i dokumentacije ne proizlazi da je postupanjem dužnosnika došlo do moguće povrede odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Članica Povjerenstva Tatijana Vučetić kao izvjestiteljica u predmetu **P-92/19, dužnosnik MARIO PILON, zamjenik gradonačelnika Grada Požege** iznosi predmet i navodi da je protiv dužnosnika podnesena prijava u kojoj seu bitnom navodi kako je zamjenik gradonačelnika Grada Požege Mario Pilon, koji je ujedno i predsjednik Skupštine trgovačkog društva Komunalac Požega d.o.o., kojoj je većinski vlasnik Grad Požega, pogodovao pri zapošljavanju i zaposlio bez natječaja supruga svoje rođene sestrične, u gradskoj upravi Grada Požege zaposlena je njegova rođena sestrična te je zaposlio bez natječaja i brata svoje supruge.

U postupku je pribavljena sva relevantna dokumentacija.

Izvjestiteljica predlaže da se doneseodluka o nepokretanju postupka s obzirom da iz prikupljenih podataka i dokumentacije, ne proizlazi da je u postupanju navedenog dužnosnika došlo do moguće povrede odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Član Povjerenstva Davorin Ivanjek kao izvjestitelj u predmetu **P-134/19, dužnosnik IVAN SLAVIĆ, općinski načelnik Općine Sućuraj,** iznosi predmet i navodi da je dužnosnik podnio izvješće o imovinskom stanju povodom promjene u kojem je u dijelu izvješća „Podatci o ostalim prihodima“ naveo „ne postoji“ te je naveo da dužnost općinskog načelnika Općine Sućuraj obnaša profesionalno, u zasnovanom radnom odnosu, uz primanje plaće.

Neposrednim uvidom u informacijski sustav Porezne uprave prikupljeni su podaci o primitcima koje je dužnosnik ostvario u razdoblju u kojem ga obvezuju odredbe ZSSI-a, iz kojih proizlazi da je dužnosnik pored plaće koju je primao za obnašanje dužnosti općinskog načelnika Općine Sućuraj, tijekom trajanja mandata, ostvario i dodatne naknade.

Izvjestitelj predlaže pokretanje postupkaprotiv dužnosnika zbog moguće povrede članka 7. točke d. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-337/18, dužnosnik VALTER FLEGO, župan Istarske županije do 2. srpnja 2019.g.** iznosi predmet i navodi da je protiv dužnosnika podnesena prijava u kojoj se u predmetnoj prijavi u bitnom navodi kako je na konferenciji za novinare u Puli dekan Pulske Politehnike pred puno svjedoka izjavio kako je prije godinu dana morao zaposliti suprugu …………………. budući da je na njezinom zapošljavanju inzistirao Valter Flego.

Izvjestiteljica predlaže da se donese odluka o nepokretanju postupka budući da iz prikupljenih podataka i zaprimljene dokumentacije ne proizlazi da je dužnosnik počinio povredu odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Članica Povjerenstva Tončica Božić kao izvjestiteljica u predmetu **M-25/20, na zahtjev dužnosnice KRISTINE VLAIĆ BUBALO, zamjenice gradonačelnika Grada Skradina** iznosi predmet i navodi da je Povjerenstvo dužnosnici dalo Mišljenje prema kojem Grad Skradin može stupiti u poslovni odnos s OPG-om čija nositeljica je majka dužnosnice ukoliko navedena dužnosnica postupi sukladno uputama Povjerenstva iz navedenog mišljenja, a u cilju izbjegavanja sukoba interesa.

Dužnosnica je Povjerenstvu dostavila dokumentaciju o postupanju sukladno uputama Povjerenstva.

Izvjestiteljica predlaže da se donese odluka kojom se utvrđuje da je dužnosnica postupila sukladno uputama sadržanim u Mišljenju Povjerenstva, broj: 711-I-608-M-25/20-02-12 od 17. ožujka 2020. te da su upute provedene na način koji omogućuje izbjegavanje sukoba interesa dužnosnice i osigurava njezino zakonito postupanje u konkretnom slučaju.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **M-39/20, na zahtjev dužnosnice JADRANKE MATOK- BOSANČIĆ, zamjenice gradonačelnika Grada Kaštela**, iznosi predmet i navodi da je Povjerenstvo dužnosnici dalo Mišljenje prema kojem trgovačko društvo CORONA-COPY d.o.o., u kojem suprug dužnosnice ima 100% udjela u vlasništvu (temeljnom kapitalu), može stupiti u poslovni odnos s Gradom Kaštelima ukoliko dužnosnica i Grad Kaštela postupe u skladu s uputama Povjerenstva iz istog Mišljenja.

Dužnosnica je Povjerenstvu dostavila dokumentaciju o postupanju sukladno uputama Povjerenstva.

Izvjestiteljica predlaže da se donese odluka kojom se utvrđuje da su dužnosnica i Grad Kaštela postupili sukladno uputama sadržanim u Mišljenju Povjerenstva broj: 711-I-739-M-39/20-02-19 od 30. travnja 2020.g. te da su upute provedene na način koji omogućuje izbjegavanje sukoba interesa dužnosnika i osigurava njegovo zakonito postupanje u konkretnom slučaju.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

**Prelazi se na raspravljanje o 12. točci dnevnog reda.**

Članica Povjerenstva Tončica Božić kao izvjestiteljica u predmetu **M-50/20, na zahtjev dužnosnika ANTE BABIĆA, zamjenika gradonačelnika Grada Zadra** iznosi predmet i navodi da je dužnosnik podnio zahtjev Povjerenstvu u kojem traži mišljenje može li on kao zamjenik gradonačelnika biti član proširenog sastava izbornog povjerenstva za IX. izbornu jedinicu kao predstavnik stranke Hrvatska demokratska zajednica, odnosno primati novčanu naknadu koju primaju članovi proširenih sastava izbornih povjerenstava.

Izvjestiteljica predlaže da se donese mišljenje da dužnosnik na temelju članka 12. ZSSI-a može biti članom proširenog sastava gradskog izbornog povjerenstva, ali bez prava na naknadu za obavljanje iste funkcije.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 12. točci dnevnog reda dovršeno.

**Prelazi se na raspravljanje o 13. točci dnevnog reda.**

Predsjednica Povjerenstva kao izvjestiteljica u predmetu **M-51/20, na zahtjev dužnosnika DINKA IVIČIĆA, zamjenika općinskog načelnika Općine Žakanje** iznosi predmet i navodi da dužnosnik od Povjerenstva traži mišljenje može li zamjenik načelnika obnašati tu dužnost ukoliko prijavi boravište izvan općine u kojoj obnaša dužnost.

Izvjestiteljica predlaže da se dužnosnik uputi Ministarstvu uprave kao nadležnom tijelu.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 13. točci dnevnog reda dovršeno.

**Prelazi se na raspravljanje o 14. točci dnevnog reda.**

Članica Povjerenstva Aleksandra Jozić-Ileković kao izvjestiteljica u predmetu **P-138/20, na zahtjev Hrvoja Pintarića,** iznosi predmet i navodi da je podnositelj podnio zahtjev za očitovanjem u kojem postavlja slijedeća pitanja; Je li obavljanje dužnosti ravnatelja Opće županijske bolnice kojoj je osnivač županija i obavljanje dužnosti saborskog zastupnika nespojiva dužnost? Je li obavljanje dužnosti zamjenika gradonačelnika i obavljanje dužnosti saborskog zastupnika nespojiva dužnost? Postoji li zapreka da istovremeno obavlja dužnost ravnatelja Opće županijske bolnice u kojoj ostvaruje radni odnos i dužnost saborskog zastupnika kao i zamjenika gradonačelnika koje dužnosti bi obnašao volonterski?

Izvjestiteljica predlaže da se donese očitovanje da istovremeno obnašanje dužnosti ravnatelja Opće županijske bolnice te volontersko obnašanje dužnosti zastupnika u Hrvatskom saboru, odnosno zamjenika gradonačelnika nije protivno odredbama članka 12., 13. i 14. ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 14. točci dnevnog reda dovršeno.

Prelazi se na postupak glasovanja. Na temelju članka 39. stavka 6. ZSSI-a, postupak glasovanja zatvoren je za javnost.

Sjednica je završena u 11,55 sati.

**Zapisnik sastavila**

**Tajnica Povjerenstva: Predsjednica Povjerenstva:**

**Majda Uzelac, dipl.iur. Nataša Novaković ,dipl.iur.**